ປ. ຣັດເຊຍ ທ່ານພູຕິນ ຢ້ຽມຢາມອີຈິບ ຢ່າງເປັນທາງການ
ປະທານາທິບໍດີ ຣັດເຊຍ ທ່ານພູຕິນ ໄດ້ເດີນທາງໄປເຖິງ ນະຄອນໄຄໂຣ ເພື່ອເລີ້ມການຢ້ຽມຢາມອີຈິບ ຢ່າງເປັນທາງການ ເປັນເວລາສອງວັນ.
ປະທານາທິບໍດີ ຣັດເຊຍ ທ່ານ Vladimir Putin ໄດ້ເດີນທາງ ໄປເຖິງອີຈິບ ເພື່ອຢ້ຽມຢາມປະເທດດັ່ງກ່າວ ຢ່າງເປັນທາງການ ເປັນເວລາສອງວັນ ທີ່ແນໃສ່ເພື່ອເສີມຂະຫຍາຍຄວາມສຳພັນ ກັບອີຈິບ ທ່ານ Putin ໄດ້ຖືກຮັບຕ້ອນ ຢູ່ທີ່ສະໜາມບິນນາໆຊາດໄຄໂຣ ໃນວັນຈັນວານນີ້ໂດຍປະທານາທິບໍດີອີຈິບ ທ່ານ Abdel Fattah Al-Sisi ຜູ້ນຳຣັດເຊຍ ເປັນຜູ້ໃຫ້ການສະໜັບສະໜຸນຄົນສຳຄັນທີ່ບໍ່ແມ່ນ ອາຣັບ ຕໍ່ປະທາ ນາທິບໍດີ Sissi ທີ່ປະເຊີນກັບການຖືກຕິຕຽນຢ່າງແຮງຈາກວໍຊິງຕັນ ໃນ ການທັບມ້າງປາບປາມທີ່ຮ້າຍແຮງ ຕໍ່ພວກຄັດຄ້ານລັດຖະບານ ນັບຕັ້ງແຕ່ຜູ້ນຳພັກ ອິສ ລາມ ທ່ານ Mohammed Morsi ໄດ້ຖືກຂັບໄລ່ ອອກຈາກອຳນາດ ໂດຍຜູ້ບັນຊາການ ທະຫານບົກເວລານັ້ນ ເມື່ອເດືອນກຳລະກົດ ປີ 2013 ບັນດາຜູ້ສະໜັບສະໜູນ ທ່ານ Morsi ຫລາຍຮ້ອຍຄົນໄດ້ຖືກສັງຫານ ແລະອີກຫລາຍພັນ ຄົນໄດ້ຖືກຄຸມຂັງ ນັບຕັ້ງແຕ່ທ່ານໄດ້ຖືກຂັບໄລ່ອອກຈາກອຳນາດ ວັງ Kremlin ໄດ້ກ່າວຢູ່ຖະແຫລງການສະບັບນຶ່ງວ່າ ທ່ານ Puti ແລະ ທ່ານ Sissi ຈະສົນ ທະນາກັນກ່ຽວກັບສະຖານະການໃນອີຣັກ ຊີເຣຍ ແລະ ລີເບຍ ພ້ອມທັງບັນຫາຂັດແຍ້ງ ລະຫວ່າງອິສຣາແອລແລະປາແລສໄຕນ໌ ໃນລະຫວ່າງການປະຊຸມກັນໃນວັນອັງຄານມື້ນີ້ ທຳນຽບທ່ານ Sissi ໄດ້ກ່າວກ່ອນໜ້ານີ້ວ່າ ບັນດາຜູ້ນຳທັງສອງ ຈະລົງນາມໃນຂໍ້ຕົກລົງຫລາຍສະບັບ ໃນວັນອັງຄານມື້ນີ້ ແຕ່ວ່າບໍ່ໄດ້ໃຫ້ລາຍລະອຽດກ່ຽວກັບເນື້ອໄນຂອງຂໍ້ ຕົກລົງເຫຼົ່ານີ້ ທັງສອງຝ່າຍໄດ້ກ່າວເຖິງການຮ່ວມມືທາງດ້ານ ທະຫານ ແລະການຄ້າ